દરમ્યાન બોટાદનું કોકડું ઉકેલવા કોંગ્રેસના ટોચના નેતાઓ દોડતા થયા છે. કોંગ્રેસ અને પાસ વચ્ચે વધુ એક બેઠક માટે તો મડાગાંઠ પડી છે. પરંતુ દાવેદાર દિલીપ સાબવાએ બળવો કરતાં ‘પાસ’ની તિરાડ વધુ પહોળી થઇ છે. દરમ્યાન દિલીપ સાબવાએ કોંગ્રેસને સવારના ૧૧ વાગ્યા સુધીમાં મેન્ડેટ આપવાનું અલ્ટિમેટમ આપ્યું છતાં પણ હજુ સુધી પક્ષ દ્વારા તેમને મેન્ડેટ અપાયું નથી. આ અંગે તેઓ વધુમાં કહે છે મેં કોંગ્રેસ અને એનસીપી એમ બંને પક્ષ તરફથી ઉમેદવારીના ફોર્મ ભર્યાં છે. આજે બપોરે ૩ વાગ્યા સુધીમાં જો કોંગ્રેસનું મેન્ડેટ નહીં મળે તો એનસીપીનો મેન્ડેટ લઇને ચૂંટણીમાં ઝંપલાવીશ.